CELEX: 32021R1922
Language: lv
Date: 2021-11-04 00:00:00
Title: Komisijas Īstenošanas regula (ES) 2021/1922 (2021. gada 4. novembris), ar kuru groza Īstenošanas regulu (ES) 2018/1517, ar ko paredz sīki izstrādātus noteikumus, lai īstenotu atsevišķus noteikumus Padomes Regulā (ES) 2018/581, ar ko uz laiku aptur kopējā muitas tarifa autonomos nodokļus dažām tādām precēm, kuras iestrādājamas vai izmantojamas gaisa kuģos

5.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 391/43
               
            
         KOMISIJAS ĪSTENOŠANAS REGULA (ES) 2021/1922
         (2021. gada 4. novembris),
         ar kuru groza Īstenošanas regulu (ES) 2018/1517, ar ko paredz sīki izstrādātus noteikumus, lai īstenotu atsevišķus noteikumus Padomes Regulā (ES) 2018/581, ar ko uz laiku aptur kopējā muitas tarifa autonomos nodokļus dažām tādām precēm, kuras iestrādājamas vai izmantojamas gaisa kuģos
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2018/581 (2018. gada 16. aprīlis), ar ko uz laiku aptur kopējā muitas tarifa autonomos nodokļus dažām tādām precēm, kuras iestrādājamas vai izmantojamas gaisa kuģos, un ar ko atceļ Regulu (EK) Nr. 1147/2002 (1), un jo īpaši tās 2. panta 2. punktu,
         tā kā:
         
                     (1)
                  
                  
                     Ar Regulu (ES) 2018/581 uz laiku aptur kopējā muitas tarifa autonomos nodokļus dažām tādām precēm, kuras iestrādājamas vai izmantojamas gaisa kuģos.
                  
               
                     (2)
                  
                  
                     Komisijas Īstenošanas regulas (ES) 2018/1517 (2) II pielikumā ir iekļauts to sertifikātu saraksts, kuri uzskatāmi par līdzvērtīgiem autorizētas izmantošanas sertifikātam (EASA 1. veidlapa) un kurus ES uzņēmēji var izmantot, importējot preces, kurām piemēro nodokļa apturēšanu, atbilstoši Regulā (ES) 2018/581 paredzētajiem nosacījumiem.
                  
               
                     (3)
                  
                  
                     Tirdzniecības un sadarbības nolīgums starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (“nolīgums”) (3), Savienības vārdā tika parakstīts 2020. gada 29. decembrī. To provizoriski piemēroja no 2021. gada 1. janvāra līdz 2021. gada 30. aprīlim, un tas oficiāli stājās spēkā 2021. gada 1. maijā.
                  
               
                     (4)
                  
                  
                     Nolīgums attiecas arī uz aviācijas drošības jautājumiem, tostarp uz sadarbību ar Apvienotās Karalistes Civilās aviācijas iestādi (CAA), kas izsniedz autorizētas izmantošanas sertifikātus. Tāpēc ir lietderīgi CAA izdotos CAA 1. veidlapas sertifikātus uzskatīt par līdzvērtīgiem EASA 1. veidlapai un iekļaut tos Īstenošanas regulas (ES) 2018/1517 II pielikuma sarakstā.
                  
               
                     (5)
                  
                  
                     Tādēļ Īstenošanas regula (ES) 2018/1517 būtu attiecīgi jāgroza.
                  
               
                     (6)
                  
                  
                     Saskaņā ar nolīguma 30. pielikumu “Sertifikācija lidojumderīguma un vides jomā” un jo īpaši tā 15. panta a) punktu un 21. panta 1. un 2. punktu CAA 1. veidlapas sertifikāti, ko CAA izdevusi pirms 2020. gada 31. decembra izstrādātiem un sertificētiem produktiem, tiek uzskatīti par pietiekamiem, lai Īstenošanas regulas (ES) 2018/1517 I pielikumā uzskaitītajām precēm no 2021. gada 1. janvāra varētu piemērot ievedmuitas nodokļa apturēšanu Regulas (ES) 2018/581 1. panta 1. punkta nozīmē. Tādēļ attiecībā uz šādiem sertifikātiem šī regula būtu jāpiemēro ar atpakaļejošu spēku, lai uzņēmējiem nodrošinātu juridisko noteiktību, un tai būtu jāstājas spēkā steidzamības kārtā.
                  
               
                     (7)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2018/1517 II pielikumu groza, tam pievienojot šādu rindu:
            
               
                           Pilnvarotā aviācijas iestāde
                        
                        
                           Autorizēts izmantošanas sertifikāts
                        
                     
                           “United Kingdom Civil Aviation Authority (Apvienotās Karalistes Civilās aviācijas iestāde)
                        
                        
                           
                              CAA Form 1  (4)
                           
                        
                     
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 4. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 98, 18.4.2018., 1. lpp.
         
         
            (2)  Komisijas Īstenošanas regula (ES) 2018/1517 (2018. gada 11. oktobris), ar ko paredz sīki izstrādātus noteikumus, lai īstenotu atsevišķus noteikumus Padomes Regulā (ES) 2018/581, ar ko uz laiku aptur kopējā muitas tarifa autonomos nodokļus dažām tādām precēm, kuras iestrādājamas vai izmantojamas gaisa kuģos (OV L 256, 12.10.2018., 58. lpp.).
         
            (3)  OV L 149, 30.4.2021., 10. lpp.
         
         
            (4)  No 1.1.2021.”